කාසල්රි ජලාශයේ පාවෙමින් තිබු කාන්තා මළ සිරුරක් අද (30) උදෑසන සොයා ගෙන තිබෙනවා.මෙම සිරුර කාසල්රි වත්තේ පදිංචි 30 හැවිරිදි දෙදරු මවකගේ බවට හදුනාගෙන ඇති බවයි නෝටන්බ්‍රිජ් පොලීසිය පවසන්නේ.ඇය පැලඳ සිටි පාවහන් යුවලද ජලාශය අසල තිබි පොලිසිය සොයා ගෙන ඇති අතර ඇය ක්ෂය රෝගයෙන් පෙලුනු කාන්තාවක් බවට අනාවරණය වී තිබෙනවා.ඇයගේ අසනීප තත්ත්වය හේතුවෙන් ඇය පදිංචිව සිටි හැටන්, රුවන්පුර ප්‍රදේශයේ සිට තම මවගේ නිවසට ගොස් සිටි අවස්ථාවේ මෙලෙස ජලාශයට පැන සිය දිවි හානි කර ගන්නට ඇති බව පොලිසිය සැකකරනවා.